MINT กำไร Q1/60 กลับมาโตแกร่ง รับไฮซีซั่นธุรกิจโรงแรม
MINT กำไร Q1/60 กลับมาโตแกร่ง รับไฮซีซั่นธุรกิจโรงแรม
24 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (24 เม.ย.) คาดกำไรปกติไตรมาส 1/60 ของบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ที่ 1,878 ล้านบาท +39.4% เทียบไตรมาสก่อนหน้า, +14.3% เทียบช่วงเดียวกันของปีก่อนจากรายได้ที่คาดว่าจะเติบโตแข็งแกร่ง 14.8% เทียบไตรมาสก่อนหน้า เนื่องจากฐานที่ต่ำในไตรมาส 4/59 จากการไว้ทุกข์ และโต 12.3% เทียบช่วงเดียวกันของปีก่อนจากทั้งธุรกิจโรงแรมที่เติบโตได้ดีตามทิศทางจำนวนนักท่องเที่ยวของไทยที่ยังโต
ขณะที่โรงแรมในบราซิลดีขึ้นตามภาพรวมเศรษฐกิจและผลบวกจากการ Renovate แล้วเสร็จ ทำให้ Rev Par ของโรงแรมที่เป็นเจ้าของคาดว่าจะเติบโตราว 7.3% เทียบช่วงเดียวกันของปีก่อนนอกจากนี้ยังได้แรงหนุนจากโครงการ The Residence by Anantara, Layan ที่คาดว่าจะโอนได้ไม่ต่ำกว่า 2 หลังในไตรมาสนี้ (มูลค่าราว 700 – 800 ล้านบาท) รวมถึงธุรกิจ Timeshare ที่ฟื้นตัวอย่างมีนัยยะหลังปรับแพคเกจการขาย ขณะที่ธุรกิจอาหารยังเห็นการเติบโตที่ดีในตลาดไทยและจีน ซึ่งทำให้ Same Store Sales Growth ในไตรมาส 1/60 คาดว่าจะพลิกมาบวกได้ราว 1% เทียบช่วงเดียวกันของปีก่อนจากไตรมาส 4/59 ที่ลบ 0.9% เทียบช่วงเดียวกันของปีก่อน
ยังคงราคาเหมาะสมของ MINT ที่ 43.00 บาท (DCF WACC 7.14% Terminal Growth 3%) โดยระยะสั้นมี Catalyst จากกำไรไตรมาส 1/60 ที่แข็งแกร่งและเป็นช่วง High Season ส่วนระยะยาวยังมีปัจจัยบวกจากการ Turnaround ของกำไรที่จะกลับมาโตในอัตราเร่งปีนี้ ยังคงคำแนะนำ “ซื้อ” และเลือกเป็น Top Pick